open-index/open-wikipedia-markdown huggingface dataset:
Ալ-Կարաուին

**Ալ-Կարաուին** (, ), համալսարան Մարոկոյի Ֆես քաղաքում։ Հիմնադրվել է Ֆաթիմա ալ-Ֆիխրին 859 թվականին, համարվում է իսլամական աշխարհի հոգևոր և կրթական կենտրոններից մեկը։ Համալսարանը տվել է բազում գիտնականներ, փիլիսոփաներ, աստվածաբաններ, որոնք զգալի ազդեցություն են թողել մուսուլմանական և համաշխարհային մշակույթի վրա։ Գինեսի ռեկորդների գրքում համալսարանը ճանաչվել է աշխարհի՝ մշտապես գործող հնագույն ուսումնական հաստատությունը։ Այնուամենայնիվ, ի տարբերություն եվրոպական ավանդույթների՝ արաբական հնագույն «համալսարանները» մինչև վերջին ժամանակներս հաստատության անունից ավարտական վկայականներ չեն տրամադրել։ Միայն 1947 թվականին Ալ-Կարաունին դարձավ համալսարան եվրոպական ըմբռնմամբ։

## Պատմություն
859 թվականին Թունիսում բնակություն հաստատած Ալ-Ֆիխրի ընտանիքը Ֆեսում հիմնում է մզկիթ, որը շուտով վերածվում է հոգևոր կրթության կենտրոնի։ Մարոկոյի սուլթանների հովանավորության շնորհիվ՝ համալսարանն անընդհատ ընդլայնվել է ՝ ներառելով գիտության նոր բնագավառներ։ Աստվածաբանությանը զուգընթաց ուսումնասիրվել են նաև քերականություն, հռետորություն, տրամաբանություն, բժշկություն, մաթեմատիկա, աստղագիտություն, քիմիա, պատմություն, երկրաչափություն և երաժշտություն։

Միջնադարում Ալ-Կարաունին մեծ դեր է ունեցել քրիստոնեական Եվրոպայի և մուսուլմանական Արևելքի մշակութային կապերի զարգացման վրա։ Համալսարանին են կապված եղել այնպիսի գիտնականներ ու փիլիսոփաներ, ինչպիսիք են Իբն Արաբին, Իբն Խալդունը, Ալ-Իդրիսին, Մայմոնիդը, Լև Աֆրիկանցին։ Այստեղ շարունակաբար մաթեմատիկա է ուսումնասիրել Հռոմի պապ Սիլվեսթեր Երկրորդը։

## Ծանոթագրություններ

## Արտաքին հղումներ
* Համալսարանի կոորդինատներ 
* «Աշխարհի շուրջը» քաղաքի և համալսարանի մասին 

Կատեգորիա:10-րդ դարի հիմնադրումներ Աֆրիկայում
Կատեգորիա:1135 կառուցումն ավարտված շենքեր և կառույցներ
Կատեգորիա:9-րդ դարում հիմնադրված կրթական հաստատություններ
Բերձորյան միջադեպ (2015)

**Բերձորյան միջադեպ** (***Ռեյդային ստուգումներ***), 2015 թ.-ի հունվարի 31-ին Գորիս-Ստեփանակերտ ավտոճանապարհի Տեղ գյուղի հատվածում տեղի ունեցած բախում ոստիկանության և Նախախորհրդարան կազմակերպության ներկայացուցիչների միջև։ Վերջինները Երևանից Ստեփանակերտ էին մեկնում բնակչության շրջանում քարոզչական հանդիպում անցկացնելու համար։ Արցախի Հանրապետության ոստիկանության, դիմակավորված հատուկ ջոկատայինների ու քաղաքացիական հագուստով անձանց կողմից հարձակման ենթարկվեցին «100-ամյակն առանց ռեժիմի» նախաձեռնության շուրջ 150 անդամները։ Բռնությունների ենթարկվեցին Արցախյան ազատամարտի մասնակից ազատամարտիկներ, այդ թվում՝ Պավլիկ Մանուկյանը, Ժիրայր Սեֆիլյանը, Հայաստանի զինված ուժերի պահեստազորի գնդապետ Վարուժան Ավետիսյանը, Հայաստանի ազատագրության հայ գաղտնի բանակի բացահայտված անդամ Ալեք Ենիգոմշյանը, մշակույթի գործիչներ, այդ թվում՝ կոմպոզիտոր Վարդան Հակոբյանը, նրանց ընտանիքի անդամներ, այդ թվում՝ կանայք և անչափահաս երեխաներ, Հայաստանի այլ քաղաքացիներ, հայկական սփյուռքից եկած երիտասարդներ։ Վերջիններիս հասցվեց ֆիզիկական և նյութական զգալի վնաս։

## Ծանոթագրություններ

Կատեգորիա:2015 Արցախում
Կատեգորիա:2015 հունիսի իրադարձություններ Եվրոպայում
Կատեգորիա:Արցախի Հանրապետության ոստիկանություն
Կատեգորիա:Արցախի Հանրապետության քաղաքականություն
Կատեգորիա:Բերձոր
Կատեգորիա:Հայաստանի քաղաքականություն
Կատեգորիա:Հիմնադիր խորհրդարանի գործունեություն
Նոճիներով ու աստղերով ճանապարհ

**Նոճիներով ու աստղերով ճանապարհ** (), հայտնի է նաև որպես «Գյուղական ճանապարհ Պրովանսում գիշերով», 1890 թվականին յուղաներկով նկարված նկար, որի հեղինակը հոլանդացի փոստ-իմպրեսիոնիստ Վինսենթ վան Գոգն է։ Սա վերջին նկարն է, որ նա արել է Ֆրանսիայի Սեն Ռեմի կոմունայում։ Կտավը կազմում է Կյոլլեր-Մյուլլերի թանգարանի կարևոր մասը, որը գտնվում է Նիդերլանդների Դե Հոգե Վելյուվեյի ազգային պարկում՝ Օտերլո բնակավայրի մոտակայքում։

## Ստեղծումը և ազդեցությունը
«Նոճիներով ու աստղերով ճանապարհ» կտավը նկարվել է 1890 թվականի մայիսին։ Իր եղբայր Թեոյին ավելի շուտ ուղարկված նամակում Վան Գոգը նշել է, որ այդ նոճիները միշտ տեղ են զբաղեցրել իր մտքում և նա դրանք միշտ նմանեցրել է եգիպտական օբելիսկի։ Նա նաև փորձել է նկարել նոճիների գիշերային տեսարանը, երբ Առլում էր 1888 թվականին։

Էրիկսոնը ենթադրում է, որ կտավը ստեղծվել է «Պիլիգրիմի ճանապարհորդությունը դեպի երկնային թագավորություն» այլաբանության ազդեցությամբ։ Կտավը պատկանում է Վան Գոգի ստեղծագործությունների այն շարքին, որում օգտագործվել են նոճիներ։ Աշխատանքն ավարտելուց հետո՝ 1890 թվականի հունիսին Վան Գոգը գրում է իր ընկեր Պոլ Գոգենին, որ Կտավի թեման նման է Գոգենի «Քրիստոսը ձիթենիների այգում» ստեղծագործությանը։

## Վերլուծություն
Ըստ Քեթլին Փաուերս Էրիկսոնի՝ «Նոճիներով ու աստղերով ճանապարհը» ավելի շա է արտացոլում Վան Գոգի այն մտածմունքը, որ շուտով մահանալու է, քան «Աստղալից գիշերը»։ Նա այս երահանգմանն է եկել՝ համեմատելով կտավի ձախակողմյան հատվածի աստղը լուսնի հետ, իսկ կտավի կենտրոնում տեղակայված նոճին նա նմանացրել է մահվան օբելիսկի։

## Ծանոթագրություններ

## Արտաքին հղումներ
* ''Վան Գոգի նկարների հատուկ ցուցահանդես'', Ցուցահանդեսի լիովին թվայնացված տարբերակը՝ արտադրվածՄետրոպոլիտենի թանգարանի և արվեստի գրադարանի կողմից, որը տարրեր է պարունակում այս նկարի մեջ
* Կտավը Վան Գոգի պատկերասրահում
* 
* 
* 
* 

Կատեգորիա:1890 նկարներ
Կատեգորիա:Վինսենթ վան Գոգի նկարներ
Հայկազուն Բագրատունի

**Հայկազուն Բագրատունի** (H. de Bagradite, ), ֆրանսիական թատրոնի և կինոյի հայազգի դերասան և ռեժիսոր։

## Կենսագրություն
Հայկազուն Բագրատունին ծնվել է Կոստանդնուպոլսում։ Սովորել է Վենետիկի Մխիթարյանների մոտ, Փարիզի կոնսերվատորիայի դրամատիկական բաժնում և Սորբոնի համալսարանում։ Բեմական գործունեությունը սկսել է Վենետիկում 1907 թվականին Էսքիլեսի մի ողբերգության մեջ։ 1910 թվականին փոխադրվել է Փարիզ, դարձել ֆրանսիական թատրոնի դերասան, խաղացել է Սառա Բեռնարի, Մունե Սյուլլիի, Պոլ Մունեի խմբերում և «Կոմեդի ֆրանսեզ»-ում։ Նկարահանվել է ֆրանսիական համր և հնչուն ֆիլմերում Հուդա («Հիսուս Քրիստոս»), կրկեսի երգիչ և ձեռնածու («Սևիլիայի կախարդանքը») և այլն։ Հաջողության է հասել Աբդուլ Համիդի դերակատարությամբ («Երկու չալմա»)։

Բագրատունին հայերեն և ֆրանսերեն առոգանությամբ դասեր է տվել Մխիթարյանների Մուրատյան վարժարանում (Սևր), որի «Մկրտիչ Պեշիկթաշլյան» թատերասրահում 1930 թվականին բեմադրել է Մ. Վ. Նոուրիճանի «Թեոդոր Սալհունի» ողբերգությունը, իր հավելումներով վերաբեմադրել Փարիզի «Հայ դրամատիկ»-ում (1946), Ժ. Ռիփշեի «Ծովահենը» (1935, իր թարգմանությամբ)՝ կատարելով ծեր նավաստու դերը։ 1940-ական թվականներին աջակցել է Փարիզի հայ թատրոնի ստեղծման աշխատանքներին և հանդես է եկել իբրև դերասան և ռեժիսոր։

Բագրատունու բանաստեղծությունները տպագրվել են Փարիզի «Կավռոշ» և այլ պարբերականներում։

## Ծանոթագրություններ

Կատեգորիա:Հայ կինոդերասաններ
Կատեգորիա:Ֆրանսահայ դերասաններ
Կատեգորիա:Ֆրանսահայ ռեժիսորներ
Մուշեղ Դանիելյան

**Մուշեղ Ներսեսի Դանիելյան** (), պետական աշխատող, կուսակցական, ՌԿ(բ)Կ անդամ (1918)։
մինի|Մուշեղ Դանիելյանի հուշատախտակը Երևանում

## Կենսագրություն
Մուշեղ Դանիելյանը ծնվել է Լեռնային Ղարաբաղի Հանրապետության Մարտակերտի շրջանի Գյուլաթաղ գյուղում (այժմ՝ Վարդաձոր)։ 1918 թվականին կարմիր բանակի շարքերում մասնակցել է Բաքվի կոմունայի համար մղված մարտերին։ 1921-1928 թվականներին ԼՂԻՄ-ում կատարել է կոմերիտական աշխատանքներ։ 1931-1933 թվականներին եղել է Ադրբեջանի Կ(բ)Կ կենտկոմի բաժնի վարիչ, 1933-1934 թվականներին՝ ԱԿ(բ)Կ Կիրովաբադի քաղկոմի քարտուղար, 1936 թվականին՝ Երևանի քաղկոմի առաջին քարտուղար, 1937 թվականին՝ ՀԽՍՀ ԺԿԽ նախագահ։

## Ծանոթագրություններ

Կատեգորիա:Հայ պետական գործիչներ
Ռոմանոս Սահակյան

**Ռոմանոս Մարտիրոսի Սահակյան** (), հայ բանաստեղծ, արվեստաբան։ Հայաստանի գրողների միության անդամ (1995), Հայաստանի ժուռնալիստների միության անդամ։

## Կենսագրություն
Ռոմանոս Սահակյանը ծնվել է ԼՂՀ Մարտակերտի շրջանի Թալիշ գյուղում։ Ավարտել է Երևանի պետական համալսարանի բանասիրական ֆակուլտետը։ 1972 թվականից ԵՊՀ-ում և Երևանի այլ բուհերում դասավանդել է հայ գրականություն, գեղագիտություն, հայ մշակույթի պատմություն, ոճագիտություն և այլ առարկաներ։ Դասավանդել է նաև Երևանի թատրոնի և կինոյի պետական ինստիտուտում։ Հեղինակել է 13 բանաստեղծական գրքեր։

## Մրցանակներ
* ԼՂՀ «Մռավի ղողանջներ» մեդալ, 2009
* ՀԳՄ «Գրական վաստակի համար» մեդալ, 2009
* «Ֆրիտյոֆ Նանսեն» Ոսկե հուշամեդալ, 2006
* ՀԳՄ Ղազարոս Աղայանի անվան մրցանակ, 2006

## Երկեր
* Արարչական սեր, Երևան, 2010։
* Ars Poetica, Երևան, 2009։
*Բալլադ հերոսական, Զանգակ-97, 2006, 31 էջ։
* Գեղագիտություն (մենագրություն), Երևան, 2008, 606 էջ։
*Գեղագիտական հիմնական կատեգորիաներ։ Տեսական-քննադատական վերլուծություն, Մակմիլան-Արմենիա, 2001, 319 էջ։
* Երկրային ճամփորդ հավերժի ճամփին, Երևան, 2001։
*Ռոմանոս Սահակյան։ Կենսամատենագիտություն, 1999, 42 էջ։
* Տիեզերական համանվագ, Երևան, 1997։
*Արվեստ քերթության։ Բանաստեղծություններ և պոեմ, Արամազդ, 1992, 175 էջ։
*Շախմատի դաշտ է...: Խոհա-իմաստասիրական թանձրացումներ, Արամազդ, 1992, 39 էջ։

## Ծանոթագրություններ

## Արտաքին հղումներ
* Ռոմանոս Սահակյան/Տրիոլետներ

Կատեգորիա:ԵՊՀ բանասիրական ֆակուլտետի շրջանավարտներ
Կատեգորիա:Հայ արվեստաբաններ
Կատեգորիա:Հայ բանաստեղծներ
Կատեգորիա:Հայաստանի գրողների միության անդամներ
Կատեգորիա:Հայաստանի ժուռնալիստների միության անդամներ
Դանիել Գայբակյան

**Դանիել Սեդրակի Գայբակյան** (), հայ քիմիկոս։ Քիմիական գիտությունների դոկտոր (1989), պրոֆեսոր (1990)։

## Կենսագրություն
1953 թվականին ավարտել է Երևանի պետական համալսարանը։ 1958-1960 թվականներին աշխատել է ՀԽՍՀ գյուղատնտեսության նախարարության Հողագիտության և ագրոքիմիայի գիտահետազոտական ինստիտուտում, 1961-2004 թվականներին եղել է ԵՊՀ վերլուծական քիմիայի ամբիոնի աշխատակից, 1991 թվականից՝ «Զեյթուն» հայրենակցական, բարեգործական, մշակութային միության հիմնադիր-նախագահ։

Աշխատանքները վերաբերում են Հայաստանի հողերում շարժուն ալյումինի քանակի և աղուտներում ստիբիումական էլեկտրոդով pH-ի որոշման հարցերին։
Զբաղվել է հազվագյուտ տարրերի քրոմատոգրաֆիական ուսումնասիրություններով՝ կիրառելով քրոմատոգրաֆիական իոնափոխանակային, նրբաշերտ, թղթե և էլեկտրաքրոմատոգրաֆական եղանակները։ Ուսումնասիրել է նշված հազվագյուտ տարրերի քրոմատոգրաֆիան և դրա պատրաստուկային տարբերակները՝ կիրառելով Հայաստանում ոչ մետաղային հանքերի փոշիները՝ որպես սորբենտ կրող։ Հեղինակ է նաև գրական ստեղծագործությունների։ Օգտագործել է Դանիել Զեյթունց գրչանունը։

## Երկեր
* Գայբակյան Դ. Ս., Անալիզի քրոմատոգրաֆիական եղանակներ, ուսումնական ձեռնարկ, 1983։

## Ծանոթագրություններ

Կատեգորիա:ԵՊՀ շրջանավարտներ
Կատեգորիա:Հայ պրոֆեսորներ
Կատեգորիա:Հայ քիմիկոսներ
Կատեգորիա:Քիմիական գիտությունների դոկտորներ
Տրոյան Բելիսարիո

**Տրոյան Էվերի Բելիսարիո** (, ), ամերիկացի կինոդերասանուհի։

## Կենսագրություն
Ծնվել է 1985 թվականի հոկտեմբերի 28 պրոդյուսեր՝ Դոնալդ Բելիսարիոի և դերասանուհի՝ Դեբորա Պրետտի ընտանիքում։ Ունի աֆրիկյան, կրեոլական, սերբական և իտալական արմատներ։ Առաջին անգամ կինոյում նկարահանվեց 1988 թվականին 3 տարեկան հասակում, հոր «Վերջին ծես» ֆիլմում։
2009 թվականին նոյեմբերում Տրոյանը ընտրվեց «Հմայիչ խաբեբաները»(Pretty Little Liars) սերիալում Սպենսեր Հաստինգսի դերում, որը նկարահանված էր Սարա Շեպարդի նույնանուն գրքերի շարքի հիման վրա։

## Անձնական կյանք
Հարաբերությունների մեջ է Պատրիկ Ջեյ Ադամսի հետ, որի հետ էլ նշանադրված է։

## Ֆիլմագրություն

## Ծանոթագրություններ

Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի դերասանուհիներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի սցենարիստներ
Կատեգորիա:Թատրոնի ամերիկացի դերասանուհիներ
Մալտեզիա (շուն)

**Մալտեզիա**, շան ցեղատեսակ։
## Նկարագրություն
Մալտեզիաները նուրբ և զգայուն փոքրիկ շներ են, որոնց մաշկը ծածկված է խիտ բրդով։ Նրանք նույնպես ունեն մեծ և ուռուցիկ աչքեր։
## Ցեղատեսակի պատմությունը
Ցեղատեսակի առաջացման հստակ տեղեկություններ չկան։ Ասում են, որ Մելեդա կղզում դեռ 2000 տարի առաջ ապրում էին շներ, որոնց ցեղատեսակին սկսեցին անվանել մելիտա (կղզու պատվին, այդպիսին էր Մելեդի կղզու հին անվանումը Ադրիատիկ ծովի վրա, Դաղմատիայի ափին)։ Կապված նրա հետ, որ Մալթա կղզին նույն անունն ունի և 16-րդ դարում ցեղատեսակին անվանեցին մալտեզիա։ Ինչպես առաջ հիմա նույնպես մալտեզիաներին օգտագործում են որպես ուղեկից շներ։ 
## Խաղերը
Մալտեզիաները շատ հնարամիտ և խաղալ սիրող շներ են։ Իրենց փոքր լինելու շնորհիվ մալտեզիաները բնակարաններում իրենց զգում են հարմար և կատարում են իրենց հաճույքները։ Այս շները պարզապես պաշտում են ֆիզիկական վարժանքները։ Մալտեզիաները շատ սիրում են խաղալ իրենց տերերի հետ։
## Առողջություն
Հիմնականում շների մոտ գրանցվում են տեսողական խանգարումներ, ատամների և լնդերի խնդիր, ինչպես նաև հիպոգլիկեմիա։ Հիշեք, որ ձեր շան դիետան որոշ քանակությամբ պետք է լինի չոր սնունդ՝ հակառակ դեպքում մալտեզիաների մարսողությունը կարող է խախտվել։ Նրանք հակում ունեն հիվանդանալու ասթմայով։ Երբ ընտրում եք ձագին ուշադիր եղեք, մի շտապեք և ինչպես պետք է ծանոթացեք ծնողների բժշկական քարտի հետ։
Լճային Լանսելոտ

**«Լճային Լանսելոտ»** (), 1974 թվականի կինոֆիլմ, որի սցենարիստը և ռեժիսորը Ռոբեր Բրեսոնն է։

Ինչպես և մյուս ուշ գործերում, Բրեսոնը կրկին փորձում է նորեկ դերասաններին, որոնցից շատերի համար այդ նկարահանումներն ընդհանրապես առաջինն էին։ Ռեժիսորը սկզբից նրանցից պահանջում էր զգացմունքների բացակայություն, որպեսզի ստեղծի պատումի յուրահատուկ ոճ, և ի հավելում դրան, նա երբեմն կամ ամբողջապես հանել է Գրաալի մասին լեգենդի հեքիաթայնությունը և ֆանտաստիկան։ Խիստ ռեալիզմը, որով ստեղծված է ֆիլմը, ընդգծում է այդ պատմության արյունը և կեղտը։

Ֆիլմն ստեղծված է վառ և յուրահատուկ ոճով ու ներկայացնում է Լանսելոտի և Գվինևրայի սիրո պատմությունը, զուգահեռ պատմում է նաև Կամելոտի կործանման և Կլոր սեղանի անհայտացման մասին։ Կինոժապավենը նաև մասամբ ստեղծված է մի քանի միջնադարյան ռոմանսների հիման վրա, այդ թվում և «Լանսելոտ-Գրաալ» և Կրետեն դը Տրուայի ստեղծագործությունը։

Ֆիլմն արժանացել է «Կինոքննադատների միջազգային միավորման մրցանակի» 1974 թվականի Կաննի կինոփառատոնի ժամանակ։

## Դիպաշար
Ֆիլմի դիպաշարը հիմքում ընկած են Արթուրի թագավորի մասին լեգենդները։ Կլոր սեղանի ասպետները, ուժասպառ լինելով Սուրբ Գրաալի ապարդյուն փնտրտուքից, վերադառնում են Արթուրի թագավոր ամրոցը։ Լանսելոտի և թագուհի Գվինևրայի սիրային հարաբերությունները կատաղության են հասցնում ասպետներին։

## Հետաքրքիր փաստեր
* Սա Ռոբերտ Բրեսոնի միակ ֆիլմն է Միջնադարի մասին (բացի «Ժաննա դ’Արկի դատը» ժապավենը)։
* Ֆիլմի պրոդյուսեր Ժան Յանը հիշում է իր աշխատանքը ֆիլմի ստեղծման ժամանակ. «Բրեսոնն ամբողջ օրը ձայնագրման ստուդիայում էր, որպեսզի գտնի գետնին ընկնող կրակխառնիչի ձայնը։ Նկարահանման հրապարակում Բրեսոնի տրամաբանությունը հասկանալն անհնար էր»։
* Այս ֆիլմը Ռոբերտ Բրեսոն առաջին խոշորամասշտաբ նախագծերից էր։

## Դերերում
* Լյուկ Սայմոն - *Լճային Լանսելոտ*
* Յումբեր Բալսան - *Գավեյն*
* Լաուրա Դ. Կոնդոմինաս - *Գվինևրա*

## Ծանոթագրություններ

## Տես նաև
Մոնտի Պայտոն և Սուրբ Գրաալ - ֆիլմի ծաղրանմանակումը

## Արտաքին հղումներ
* 
* 

Կատեգորիա:1974 դրամա ֆիլմեր
Կատեգորիա:1974 ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Իտալական դրամա ֆիլմեր
Կատեգորիա:Ֆիլմեր, որոնց գործողությունները տեղի են ունենում Անգլիայում
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական ֆանտաստիկ ֆիլմեր
Կատեգորիա:Ֆրանսիական ֆիլմեր
Կատեգորիա:1970-ականների ֆրանսիական ֆիլմեր
Կատեգորիա:1970-ականների ֆրանսերեն ֆիլմեր
Կատեգորիա:Ֆիլմեր, որոնց գործողությունները տեղի են ունենում 6-րդ դարում
Զաանդամ

**Զաանդամ** (), քաղաք Նիդերլանդների արևմուտքում՝ Հյուսիսային Հոլանդիա մարզում։ Վարչականորեն գտնվում է Զանստադ համայնքի մեջ։

Քաղաքը գտնվում է Զան գետի հարևանությամբ։ Այստեղ է գտնվում Հյուսիսային ծովի ջրանցքը։ Քաղաքի անունը գալիս է Զան գետի անունից և հոլանդերեն «պատնեշ» բառերից։

Համարվում է Զանսդամի համայնի ամենաշատ բնակչություն ունեցող քաղաքը։ Բնակչությունը՝ ։

## Հայտնի բնակիչներ
* Պիտեր Բլեքեր (1819-1878 թթ.) — հոլանդացի բժիշկ և ձկնաբան, առավել հայտնի է իր Ինդոնեզիայի ձկնատեսակների մասին աշխատություններով («Atlas Ichthyologique des Orientales Neerlandaises», գրված 1862-1877 թվականներին)
* Փիթ Կի (ծնվել է՝ 1927 թ.) — երգեհոնահար, կոմպոզիտոր և երաժշտության ուսուցիչ
* Ռոնալդ Կուման (ծնվել է՝ 1963 թ.) — հոլանդացի ֆուտբոլիստ, երկու անգամ արժանացել է Նիդերլանդների լավագույն ֆուտբոլիստի կոչմանը, ֆուտբոլի պատմության ամենաարգասավոր պաշտպանը (193 գոլ 533 խաղերում)։ Ներկայումս ծավալում է ֆուտբոլային մարզչի գործունեություն։
* Էրվին Կուման — ֆուտբոլային մարզիչ, նախկին ֆուտբոլիստ, կիսապաշտպան, հանրահայտ նիդերլանդացի ֆուտբոլիստ Ռոնալդ Կումանի ավագ եղբայրը 
* Անտոն Մաուվե – հոլանդացի բնանկարիչ (1838-1888 թթ.)
* Ջոննի Ռեպ (ծնվել է՝ 1951 թ.) — հոլանդացի ֆուտբոլիստ, կենտրոնական կիսապաշտպան
* Դիկ Հելլինգ (ծնվել է՝ 1950 թ.) — հոլանդացի նախկին ֆուտբոլիստ
* Քրիստիան Էյքման (1858-1930 թթ.) — հոլանդացի պաթոլոգ, Ֆիզիոլոգիայի և բժշկության նոբելյան մրցանակի դափնեկիր (1929 թ.)։

## Ծանոթագրություններ

Կատեգորիա:Նիդերլանդների քաղաքներ
Նադյա Բյորլին

**Նադյա Բյորլին** (, ), ամերիկացի դերասանուհի շվեդո-իրանական ծագմամբ։

## Կարիերա
Բյորլինն առավել հայտնի է դարձել շնորհիվ «Մեր կյանքի օրերը» հեռուստասերիալում իր մարմնավորած դերի։ Նա սկսել է խաղալ այդ դերում դեռևս 1999 թվականից։ Նա թողեց իր սերիալային կարիերան 2003 թվականին, որպեսզի սկսի երգչային կարիերա։ Սակայն անհաջողության մատնվելով, մի քանի ամիս անց նա նորից վերադարձավ հեռուստաեթեր։ Նա միևնույն հեռուստասերիալից երկրորդ անգամ հեռացավ 2005 թվականին՝ «Սեքս, սեր և գաղտնիքներ» հեռուստասերիալում դեր ստանալու պատճառով։ Սակայն վերջինս ավարտվեց առաջին եթերաշրջանից անմիջապես հետո։
2007 թվականին Բյորլինը խաղաց «Արագության մոլուցք» ֆիլմում գլխավոր դերը, իսկ նույն տարվա նոյեմբերի 29-ին վերադարձավ հեռուստասերիալային ոլորտ, որտեղ մնաց մինչև 2011 թվականի սեպտեմբեր։ Սերիալներից դուրս հերթական անհաջողությունը կրելով, 2012 թվականի վերջին նա հերթական պայմանագիրը կնքեց շոուում հանդես գալու համար և վերադարձավ հեռուստաեթեր արդեն 2013 թվականի հունվարի 4-ին։

## Անձնական կյանք
2015 թվականի մայիսի 15-ին Նադյան ամուսնացել է Գրանտ Թարնբալի հետ։

## Ծանոթագրություններ

## Արտաքին հղումներ
* Պաշտոնական կայք էջ
* 

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգչուհիներ
Կատեգորիա:21-րդ դարի երգչուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Ամերիկացիներ իրանական սերմամբ
Պլոնսկ

**Պլոնսկ** (), քաղաք Լեհաստանի Մազովեցյան վոևոդության Պլոնսկ պովյատում։ Ունի քաղաքական գմինայի կարգավիճակ։ Քաղաքը հանդիսանում է թատերական փառատոնների կենտրոն։ Զբաղցենում է 11,6 կմ² տարածք։

## Բնակչություն
Քաղաքի բնակչությունը ըստ 2022 թվականի մարդահամարի տվյալների կազմում է 21,591 մարդ։ ԲՆակչության խտությունը՝ 1861 մարդ/կմ²։

## Պատմություն
Պլոնսկը «քաղաք»-ի կարգավիճակ է ստացել Սեմովիթ IV իշխանի կառավարության տարիներին։

1881 թվականին քաղաքի 7800 բնակիչներից 4500-ը Հրեա էր։

## Պատմամշակութային կառույցներ
Եկեղեցին և «calced carmelites»-ը հիմնադրվել են 1417 թվականից առաջ Սիեմովիթ 4-րդի, նրա կնոջ՝ Ալեքսանդրայի և Ջոգալիայի քրոջ կողմից։

## Հայտնի մարդիկ
* Դավիդ Բեն-Գուրիոն, Իսրայելի հիմնադիր և Իսրայելի առաջին վարչապետ։
* Ժոզեֆ Բուդկո, գրաֆիկ, գեղանկանրիչ։
* Ստանիսլավ Դոբրովոլսկի, լեհ բանաստեղծ, գրող և թարգմանիչ։ Լեհաստանի վաստավոր քաղաքացի է։

## Քույր քաղաքներ
*  Վոլգոգրադ, Ռուսաստան

## Պատկերասրահ

Saint Michael Archangel church, Płońsk (cropped).jpg| 
Płońsk PKP 082653.jpg| 
PL Płońsk-Poświętne old manor.jpg| 
PL Płońsk-Poświetne manor wall.jpg|


## Ծանոթագրություններ

## Արտաքին հղումներ

* Քաղաքի պաշտոնական կայք

Կատեգորիա:1400 թվականին հիմնադրված բնակավայրեր
Կատեգորիա:Լեհաստանի բնակավայրեր
Կատեգորիա:Լեհաստանի քաղաքներ
Մարիա Գրուբեշլիևա

**Մարիա Գրուբեշլիևա** (, ), բուլղարացի գրող, մշակութային գործիչ։ Դիմիտրովյան մրցանակի դափնեկիր։ Բուլղարիայի գրողների միության անդամ։

## Կենսագրություն
Մարիա Գրուբեշլիևան ծնվել է Կյուստենդիլում։ Կրթությունն ստացել է Սոֆիայում։ Առաջին անգամ տպագրվել է «Վեստնիկ նա ժենատա» կանանց օրաթերթում։ Իր պատմվածքներով և բանաստեղծություններով մշտապես աշխատակցել է ժամանակի առաջադիմական մամուլին։ Առաջին գիրքը (բանաստեղծությունների ժողովածու) լույս է տեսել 1930 թվականին «Հաց և գինի» վերնագրով։

1937 թվականին բուլղար արձակագիր Լյուդմիլ Ստոյանովի հետ մասնակցել է Մադրիդում, Վալենսիայում և Բարսելոնայում կայացած խաղաղության պաշտպանության գրողների միջազգային համաժողովին։ Զբաղվել է նաև գրական-հասարակական ակտիվ գործունեությամբ։

## Գրական գործունեություն
Հրատակել է բանաստեղծությունների և պատմվածքների մի շարք ժողովածուներ, վեպեր և վիպակներ։ Գրուբեշլիևայի պատմվածքները լույս են տեսել նաև ռուսերեն (1965)։ «Ծննդյան օը» պատմվածքը թարգմանվել է հայերեն։ 
* «Օտարականը» (1937)
* «Թշնամիներ» (1964 )
* «Փողոց» (1942)
* «Ինչ տեսա Իսպանիայում», 1938 (ճամփորդական նոթեր)
* «Ուրախ գիրք» (1938)
* «Բևեռներ» (1938)
* «Անհամապատասխանություն» (1939)
* «Զառիթափ» (1940)
* «Բանաստեղծություններ» (1945)
* «Մանկական օրեր» (1946)
* «Դրոշ» (1950)
* «Ամեն օր» (1965)
* Ընտրված ստեղծագործությունները (1952, 1970)
* Ընտրված բանաստեղծություններ (1960, 1970)

## Ծանոթագրություններ

## Աղբյուրներ
* Енциклопедичен речник Кюстендил А-Я, София, изд. БАН, 1988, с. 158.

Կատեգորիա:Բուլղարացի գրողներ
Կատեգորիա:Բուլղարիայի գրողների միության անդամներ
Կատեգորիա:Բուլղարիայի մշակույթի գործիչներ
Պիտեր Բլեքեր

**Պիտեր Բլեքեր** (, ), հոլանդացի բժիշկ և ձկնագետ։

Առավել հայտնի է Ինդոնեզիայի ափերի մոտ հանդիպող ձկների ուսումնասիրությանը նվիրված գրվածքներով, որոնք զետեղված են *Atlas Ichthyologique des Orientales Neerlandaises* աշխատությունում՝ գրված 1862-1877 թվականներին։

## Կենսագրություն
Պիտեր Բլեքերը ծնվել է 1819 թվականի հուլիսի 10-ին Նիդերլանդների Զանդամ քաղաքում։ Բլեքերը երիտասարդ հասակում եղել է ռազմական բժիշկ և 1842-1860 թվականներին ծառայել է Հոլանդական Օստ Ինդիայի բանակում։

Երկար տարիներ ապրելով Հոլանդիայի տիրապետության տակ գտնվող Ինդոնեզիայում նա ներգրավվել է կենսաբանական հետազոտությունների մեջ և մանրակրկիտ ուսումնասիրություններ իրականացրել ձկների վերաբերյալ։

Այդպես նա կարողացավ բացահայտել մի շարք ձկնատեսակներ, որոնք հանդիպում էին միայն Ինդոնեզիայի նեղ ափերի մոտ։

Ձկնորսներից տեղեկանալով մի հազվագյուտ ձկան մասին նա մի ամբողջական ճանապարհորդություն է կատարել Սուդայի կղզեխմբում։

Նրա հավաքածուն, որը հավաքել է Ինդոնեզիայում ծառայության տարիներին, պահվում է Լեյդենի բնության պատմության թանգարանում։

Ծառայությունից հետո՝ 1860 թվականին, Բլեքերը վերադառնում է հայրենիք՝ Նիդերլանդներ և իր ինդոնեզական ուսումնասիրությունների արդյունքում պատրաստվում նոր գրքի տպագրությանը։

1862 թվականին նա տպագրում է իր գիրքը՝ ձկնատեսակների մասին, որտեղ ներառում է ավելի քան 1500 տեսակների կենսաբանական նկարագրությունը։ 1925 թվականին իր հավաքածուին ավելացրել է 511 նոր ձկնատեսակներ։

## Ծանոթագրություններ

## Գրականություն
* Bleeker P., M.J.P. van Oijen, G.M.P. Loots, F.J.G. van Limburg, *A precursor of the fishes of the Indian Archipelago. Part 1: Siluri* Zoologische Mededelingen, Vol. 83, 2009, p.&nbsp;1-317 PDF
* Carpenter, K. E. *A short biography of Pieter Bleeker.* *Raffles bulletin of zoology* (ISSN 0217-2445), **2007** Suppl. 14: 5-6.PDF 
* Norman D., P.J.P. Whitehead *The Bleeker/Günther letters and the sale of Bleeker specimens to the British Museum*, Zoologische Mededelingen, Vol. 58, 1984, p.&nbsp;295—312 PDF
* Whitehead P.J.P., M. Boeseman, A.C. Wheeler *The types of Bleeker’s Indo-Pacific Elopoid and Clupeoid Fishes*, Zoologische Verhandelingen, Vol. 84 p.&nbsp;1-

Կատեգորիա:Հոլանդացի կենսաբաններ
Կատեգորիա:Հոլանդացի բժիշկներ
Կատեգորիա:Նիդերլանդների արվեստի և գիտությունների թագավորական ակադեմիայի անդամներ
Կատեգորիա:Հոլանդացի կենդանաբաններ
Կատեգորիա:Հոլանդացի գիտնականներ
Կատեգորիա:Ոչ գեղարվեստական գրողներ
Հրանտ Ավետիսյան (պատմաբան)

**Հրանտ Ալեքսանի Ավետիսյան** (), պատմաբան, հասարակական գործիչ։ Պատմական գիտությունների դոկտոր (1967), պրոֆեսոր (1991), ՀՀ ԳԱԱ ակադեմիկոս (1996)։

## Կենսագրություն
Հրանտ Ավետիսյանը ծնվել է 1927 թվականի մարտի 10-ին նախկին Ղարաքիլիսայում (այժմ՝ Վանաձոր) Կարսից գաղթած ավանդական հայ ընտանիքում։ 1944 թվականին դպրոցն ավարտելուց հետո ընդունվել է Երևանի պետական համալսարանի պատմության ֆակուլտետը։ 1949 թվականին համալսարանն ավարտելուց հետո անցել է կոմերիտական, ապա 1952 թվականից՝ կուսակցական աշխատանքի։ 1954 թվականից աշխատել է Գիտությունների ազգային ակադեմիայում` սկզբում տարբեր պաշտոններ վարելով ԳԱԱ նախագահության համակարգում, իսկ 1979 թվականից ստանձնելով ԳԱԱ պատմության ինստիտուտի տնօրենի պաշտոնը։
Հրանտ Ավետիսյանի թեկնածուական (1960) և դոկտորական (1966) ատենախոսությունները վերաբերում են 19-րդ դարի վերջի և 20-րդ դարի սկզբի Անդրկովկասի և Հայաստանի ազգային և երիտասարդական շարժման պատմության ուսումնասիրությանը։
Հրատարակել է բազմաթիվ հոդվածներ Հայկական հարցի թեմայով` 1918 թվականի Մայիսյան հերոսամարտերի և դրանց մասնակից հերոսների, Լեռնային Ղարաբաղը 1921 թվականին Ադրբեջանին բռնակցելու և գիտաճանաչողական ու քաղաքական մեծ հետաքրքրություն ներկայացնող այլ իրադարձությունների մասին։
1993 թվականին ռուսերեն լույս է տեսել «Բրեստ-Լիտովսկ. ինչպես բռնակցվեցին Թուրքիային Կարսը, Արդահանը, Բաթումը» աշխատությունը, դրան հաջորդել է «Հայկական հարցը 1918 թ.» խորագրով աշխատությունը։
1998 թվականին լույս է տեսել «Հայոց ազգային միասնության հաղթանակը» խորագրով մենագրությունը։

## Աշխատություններ
* Великий Октябрь и революционная Венгрия.- Ереван: Изд-во АН АрмССР, 1989, 270 с.;
* Брест-Литовск.- Ереван: Спюрк, 1994, 144 с.;
* В.И. Ленин и пролетарский интернационализм в революционном молодежном движении.- Ереван: Изд-во АН АрмССР, 1979, 369 с.; 
* Բրիտանական դիվանագիտությունը և արևմտահայության խնդիրը.- Երևան։ Գիտություն, 1999, 509 էջ;
* Գարեգին Նժդեհ 115.- Երևան։ ՀՀ ԳԱԱ «Գիտություն» հրատ., 2001, 135 էջ;
* Գեղամ Ալեքյան.- Երևան։ Զանգակ-97, 2002, 208 էջ։

## Ծանոթագրություններ

## Աղբյուրներ
ՀՀ ԳԱԱ նախագահություն, ՀՀ ԳԱԱ հումանիտար գիտությունների բաժանմունք, ՀՀ ԳԱԱ պատմության ինստիտուտ «Հրանտ Ավետիսյան», պատմաբանասիրական հանդես № 1, 2004, էջ 311-313

Կատեգորիա:20-րդ դարի պատմաբաններ
Կատեգորիա:21-րդ դարի պատմաբաններ
Կատեգորիա:Ակադեմիկոսներ
Կատեգորիա:ԵՊՀ պատմության ֆակուլտետ
Կատեգորիա:Խորհրդային պատմաբաններ
Կատեգորիա:ՀՀ ԳԱԱ ակադեմիկոսներ
Կատեգորիա:Հայ հասարակական գործիչներ
Կատեգորիա:Հայ պատմաբաններ
Կատեգորիա:Հայ պրոֆեսորներ
Կատեգորիա:Պատմական գիտությունների դոկտորներ
Վահե Զիրոյան

**Վահե Զիրոյան** (), հայ դերասան։

## Կենսագրություն
Ծնվել է 1990 թվականի դեկտեմբերի 3-ին Երևանում, Զիրոյանների ընտանիքում։ 1997 թվականից հաճախել է Սամվել Գևորգյանի անվան թիվ 189 միջնակարգ դպրոցը։ Մեկ տարի անց՝ 1998 թ.-ին ընդունվել, 2004 թ.-ին ավարտել է Ավետ Տերտերյանի անվան երաժշտական դպրոցի դհոլ, դաշնամուր բաժինները։ 2007 թվականին միջնակարգ ուսուցման ավարտից հետո միանգամից աշխատանքի է անցնել որպես խոհարար։ Մեկ տարի անց՝ 2008 թվականին ընդունվել է Երևանի «Հայբուսակ» համալսարանի տնտեսագիտական ֆակուլտետը։ Այնուհետև 2009 թվականին խաղացել է ՈՒՀԱ-ում (Ուրախների և հնարամիտների ակումբ), որում հաջողություններ գրանցելուց հետո համագործակցել է «32 ատամ» ակումբի հետ։ Հենց այստեղից էլ սկսվեց երիտասարդ արվեստագետի կինոկարիերան։ 2012 թվականին ընդունվել է Երևանի Պետական կամերային թատրոն որպես դերասան։ Նույն թվականին նկարահանվել է «Ես եմ» գեղարվեստական ֆիլմում։ 2014 թվականին նկարահանվել է Արա Երնջակյանի «Ժաննա» գեղարվեստական ֆիլմում։ 2015 թվականին նկարահանվել է «Որոգայթ» գեղարվեստական ֆիլմում, նույն թվականին նկարահանվել է նաև «Ուրիշի հոգին» հեռուստասերիալում։ Նկարահանվել է նաև տարբեր երաժշտական տեսահոլովակներում, որոնցից է Գարիկ Պապոյանի «Inside my head» երգի տեսահոլովակը։ Չնայած նրան, որ արվեստագետի հակումը դեպի երաժշտություն սկիզբ է առել դեռևս մանկուց, այն իր ուրույն դրսևորումն ունեցավ 2014 թվականին, երբ 23-ամյա Վահեն իր մասնակցությունն ունեցավ «Հայաստանի ձայնը» երաժշտական նախագծում, ուր ակնհայտ ձայնային տվյալները նրան հասցրին մինչև նոկաուտ փուլ։ Արվեստից բացի դերասանի կյանքի անբաժան մասն է կազմում սպորտը. նախընտրում է ֆուտբոլ, բասկետբոլ, բոքս, սումո,լող։

## Ստեղծագործական ուղի
### Թատրոն
Վահե Զիրոյանը 2012 թվականից մինչ օրս աշխատում է Երևանի պետական կամերային թատրոնում, որտեղ նրա մասնակցությամբ բեմադրվել են մի շարք ներկայացումներ, որոնցից են. «Կառավարական համերգ», «Ալբանիա+», «Սիրո խոստովանություն Երևանին» և այլն։

### Դերասանական կարիերա
# 2012 – «Ես եմ» գեղարվեստական ֆիլմ
# 2014 – «Ժաննա» գեղարվեստական ֆիլմ 
# 2015 – «Որոգայթ» գեղարվեստական ֆիլմ
# 2015 – 2017 «Քարե Դարդ» սիթքոմ
# 2015 – «Ուրիշի հոգին» հեռուստասերիալ
# 2017 – «Քավարան» հեռուստասերիալ  
#2017 – «Եթե գտնեմ քեզ» հեռուստասերիալ
#2017 – «Հետհաշվարկ» հեռուստասերիալ
#2018 – «Կարմիր Բլուր» հեռուստասերիալ  
#
#2019-2021 – «Երկուսով» հեռուստասերիալ
#2020 – «Why Women's Women's» սիթքոմ
#2024 – «Սրտի վալետ» սիթքոմ
#2022 — «Վաղվանից առաջ»

## Ծանոթագրություններ

Կատեգորիա:Հայ դերասաններ
Pillowtalk

«**Pillowtalk**», բրիտանացի երգիչ Զեյնի երգը։ Այն թողարկվել է 2016 թվականի հունվարի 29-ին՝ որպես նրա «Mind of Mine» կոչվող առաջին անհատական ալբոմի առաջին սինգլ։

## Նախապատմություն և թողարկում
2016 թվականի հունվարի 24-ին Զեյնը իր Թվիթթերի էջում տեղադրեց լուսանկար, որի վրա գրված էր երգի անվանումն ու թողարկման օրը։ «Pillowtalk»-ը Զեյնի առաջին անհատական սինգլն է One Direction խումբը 2015 թվականին լքելուց հետո։ Երգը թողարկվեց հունվարի 29-ին և որպես սինգլ վաճառքի դուրս եկավ iTunes-ում։ Երգի պաշտոնական ռեմիքսը, որում իր մասնակցությունն ունի նաև ամերիկացի ռեփեր Լիլ Ուեյնը, թողարկվել է նույն տարվա փետրվարի 25-ին։

## Տեսահոլովակ
Երգի տեսահոլովակը, որի ռեժիսորն է Բուհա Քազմին, ներկայացվել է երգի թողարկման նույն օրը՝ հունվարի 29-ին, Զեյնի ՅուԹյուբի պաշտոնական ալիքում։ Տեսահոլովակում նկարահանվել է ամերիկացի մոդել Ջիջի Հադիդը։

## Հիթ-շքերթներ

### Շաբաթական հիթ-շերթներ

### Տարեվերջյան հիթ-շքերթներ

## Հավաստագրոր

}}

## Ծանոթագրություններ

## Արտաքին հղումներ
* Երգի տեսահոլովակը ՅուԹյուբ վիդեոհոսթինգում
* Երգի տեքստը  MetroLyrics կայքում

Կատեգորիա:2016 սինգլներ
Կատեգորիա:Billboard Hot 100 գլխավորած սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Սուրբ Հովսեփ

**Սուրբ Հովսեփ** (, ), (), Մարիամ Աստվածածնի ամուսինը՝ ըստ Նոր Կտակարանի։

## Կենսագրություն
Հովսեփը, ըստ ավետարանիչների վկայության, ուղիղ գծով սերում է Դավիթ արքայի տոհմից։ Ապրել է աղքատության մեջ Նազարեթ քաղաքում և զբաղվել է ատաղծագործությամբ։
[thumb|Սուրբ Հովսեփը մանուկ [Քրիստոսի հետ: Կուսկոյի դպրոց, Պերու]]
Հովսեփը նշանադրված էր Կույս Մարիամի հետ։ Ըստ Մատթեոսի ավետարանի, Աստվածածնի ավետումից հետո որոշ ժամանակ անց նրան երազում երևում է Գաբրիել Հրեշտակապետը։ Քանի որ Հովսեփն ուզում էր «*լուռ լքել Նրան*» Գաբրիելը հանգստացնում է՝ ասելով. «*Մի՛ վախեցիր ընդունել Մարիամին, քո կնոջը, քանի որ նրանից ծնվածը Սուրբ Հոգուց է։ Նա կծնի Որդուն, որին կկոչես [[Հիսուս]], որովհետև Նա կփրկի մարդկությանը իրենց մեղքերի համար*»։ Դրանից հետո ըստ մարգարեության «*Հովսեփն ընդունեց Մարիամին և վերջապես նա ծնեց առաջնեկին, որին կոչեցին Հիսուս*»։

Նրա կյանքի մասին, բացի Հիսուս Քրիստոսի ծնունդի անցքերի, թերևս շատ քիչ է հայտնի։

Որոշ աղբյուրներ հայտնում են, որ Հովսեփն ամուսնացած է եղել երկու անգամ։ Մարիամը, ըստ աղբյուրների, նրա երկրորդ կինն էր և առաջին ամուսնությունից նա ուներ 6 երեխաներ՝ չորս որդի և երկու աղջիկ։

Հովսեփը մահացավ շուրջ հարյուր տարեկան հասակում, ըստ երևույթին նրա ու տասներկուամյա մանուկ Հիսուսի Երուսաղեմ գնալուց հետո, քանի որ դրանից հետո նա չի հիշատակվել։

## Հիսուսի տոհմաբանություն
thumb|Բուլղարական սրբապատկեր՝ Հովսեփը Քրիստոսի հետ հյուսնի գործիքների մոտ
Մաթեոսի ավետարանը սկսվում է Հիսուս Քրիստոսի ծագումնաբանությունով։ Փաստացիորեն այն հենց Հովսեփի տոհմաբանությունն է՝ «*Մարիամի ամուսնու, որից ծնվեց Հիսուս Քրիստոսը*»։ Ղուկասի ավետարանուն կրկին կա հիշատակում Հիսուսի ծագումնաբանության մասին. «*Հիսուսը, որը սկսեց իր ծառայությունը երեսուն տարեկանից, Հովսեփի որդին էր...*»: Որոշ տեղեկություններ տալիս են նաև Հուլիանոս Ուրացողը և Հիերոնիմոսը։

## Սուրբ Հովսեփի հիշատակության օրեր
Կաթոլիկ եկեղեցում նշվում են երկու տոներ Հովսեփի պատվին.
* մարտի 19 - Սուրբ Հովսեփի հիշատակության օր, երբ նշվում է Սուրբ ընտանիքի տոնը
* մայիսի 1 - Հովսեփը որպես բոլոր չարչարվողների հովանավոր
Հռոմի պապ Պիոս XII-ը վերջին տոնը հաստատել է 1955 թվականին և նրա հրամանոք Հովսեփը համարվել է խորհրդանիշ համբերության, աշխատասիրության և տոկունության։

## Ծանոթագրություններ

Կատեգորիա:Աստվածաշնչյան կերպարներ
Կատեգորիա:Կաթոլիկ եկեղեցու սրբեր
Կատեգորիա:Հիսուս Քրիստոս
Կատեգորիա:Նոր Կտակարան
Կատեգորիա:Նոր Կտակարանի անձինք
Կատեգորիա:Քրիստոնեական սրբեր
Կատեգորիա:Քրիստոնեություն
Մոնպառնասի աշտարակ

**Մոնպառնասի աշտարակ** (), երկնաքեր, որ գտնվում է Ֆրանսիայի մայրաքաղաք Փարիզի 15-րդ շրջանում։ Ունի 57 հարկ, բարձրությունը 210 մետր է։ Երկնաքերի կառուցումը տևել է 1969 թվականից մինչև 1972 թվականը։ Մոնպառնասի աշտարակը միակ երկնաքերն է, որը գտնվում է Փարիզի կենտրոնում, ոչ թե արվարձաններում։

Երկնաքերի վերին հարկերում գործում են սրճարան, հուշանվերների խանութ, դիտահրապարակ, որտեղից բացվում է քաղաքի մեծ մասն ընդգրկող համայնապատկեր։

## Քննադատություն
Մոնոլիտ աշտարակի լավ չմշակված դիզայնը, նրա հսկայական չափերը, ինչպես նաև ճարտարապետական հակադրությունը Փարիզի պատմական կենտրոնի հետ դարձել են քննադատության առարկա, որի արդյունքում աշտարակի կառուցումից երկու տարի անց քաղաքում արգելվել է երկնաքերների կառուցումը։

Երկնաքերի դիզայնը նախորդեց այն միտմանը, որ ամեն գրասենյակ պետք է պատուհան ունենա. աշտարակի գրասենյակներից պատուհաններ ունեն միայն նրանք, որոնք տեղակայված են շենքի պարագծով։

Կա հեգնական արտահայտություն, որի համաձայն՝ Փարիզի ամենագեղեցիկ տեսարանը բացվում է այս երկնաքերի վերևից, քանի որ այդ դեպքում այն չի հայտնվում տեսադաշտում։ Համանման արտահայտություն վերագրվում է Գի դը Մոպասանին, որ նույն միտքն արտահայտում էր Էյֆելյան աշտարակի մասին։

Համաձայն «Վիրտուալ զբոսաշրջիկ» կայքի՝ զբոսաշրջիկների շրջանում անցկացված հարցումների՝ Մոնպառնասի աշտարակը ընդգրկվել է աշխարհի ամենատգեղ կառույցների ցանկում՝ զբաղեցնելով երկրորդ տեղը։

## Փաստեր
* 1995 թվականին ֆրանսիացի Ալեն Ռոբերը՝ «սարդ-մարդ» մականունով, մերկ ձեռքերով և ոտքերով, առանց ապահովության միջոցների, աշտարակի ապակիներով մագլցելէ շենքի գագաթը։
* 2005 թվականին վերանորոգման ընթացքում պարզվել է, որ շենքը պարունակում է ասբեստի նյութեր, որոնք քաղցկեղածին են։ 2007 թվականի հուլիսից սկսել են հեռացնել այդ նյութերը։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Աշտարակներ
Կատեգորիա:Փարիզի աշտարակներ
Կատեգորիա:Ֆրանսիայի աշտարակներ
Կատեգորիա:Փարիզի տեսարժան վայրեր
Կոնտկուր

**Կոնտկուր** (), համայնք Ֆրանսիայի Պիկարդիա մարզի Էնա գավառում։ Մտնում է Սեն Կանտեն 3 կանտոնի կազմի մեջ։ Հանդիսանում է Սեն Կանտեն շրջանի կոմունա։

Համայնքի INSEE կոդ՝ 02214։

## Բնակչություն
Համայնքի բնակչությունը 2011 թվականին կազմում էր 66 մարդ։

## Տնտեսություն
2011 թվականի տվյալներով՝ աշխատունակ տարիքի 42 մարդկանցից (15-64 տարեկան) 31-ը տնտեսապես ակտիվ էին, 11-ը՝ ոչ ակտիվ (ակտիվության ցուցանիշը՝ 73,8 %, 1999 թվականին եղել է 68,1 %)։ 31 աշխատունակ բնակիչներից 26-ը աշխատում էին (14 տղամարդ և 12 կին), անաշխատանք էին 5-ը (2 տղամարդ և 3 կին)։ 11 անգործունակ մարդկանցից 5-ը աշակերտներ կամ ուսանողներ էին, 5-ը՝ թոշակառու, 1-ը անաշխատունակ էր այլ պատճառներով։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* Վիճակագրության ազգային ինստիտուտ – Կոնտկուր 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի համայնքներ
Կոնսևրյո

**Կոնսևրյո** (), համայնք Ֆրանսիայում, Պիկարդիա մարզի Էնա գավառում։ Մտնում է Հինիկուր կանտոնի կազմի մեջ։ Հանդիսանում է Լան (շրջան) շրջանը։

Համայնքի INSEE կոդ՝ 02208։

## Բնակչություն
Համայնքի բնակչությունը 2011 թվականին կազմում էր 259 մարդ։

## Տնտեսություն
2011 թվականի տվյալներով 163 աշխատունակ տարիքի մարդկանցից (15-64 տարեկան) 137-ը տնտեսապես ակտիվ էին, 26-ը անգործունակ (ակտիվության ցուցանիշը 84,0 %, 1999 թվականին եղել է՝ 69,5 %)։ 137 աշխատունակ բնակիչներից 127-ը աշխատում էին (69 տղամարդ և 58 կին), անաշխատանք էին 10-ը (5 տղամարդ և 5 կին)։ 26 անգործունակ մարդկանցից 6-ը աշակերտներ կամ ուսանողներ են, 10-ը թոշակառու, 10-ը անաշխատունակ էին այլ պատճառներով։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* Կոնսևրյոի վիճակագրության ազգային ինստիտուտ 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի համայնքներ
Ֆատիկ (քաղաք)

**Ֆատիկ** (), քաղաք Սենեգալի կենտրոնային մասում։

## Աշխարհագրական դիրք
Ֆատիկ մարզի վարչական կենտրոնն է։ Գտնվում է պետության մայրաքաղաք Դակարից 155 կմ հարավ-արևելք։ Կենտրոնի բարձրությունը՝ 11 մետր է։

## Բնակչություն
Ֆատիկ քաղաքի բնակչությունը ըստ 2013 թվականի տվյալների կազմում է 26 253 մարդ։

*Բնակչության աճի դիմանկիան ըստ տարեթվի.*

## Հայտնի մարդիկ
* Մակի Սալլ, Սենեգալի նախկին նախագահը։

## Ծանոթագրություններ

## Գրականություն
*  Leonardo Alfonso Villalón, *Islamic Society and State Power in Senegal: Disciples and Citizens in Fatick, Senegal*, Cambridge University Press, 1995
*  Codou Faye, *L’école coloniale à Fatick de 1898 à 1925*, Dakar, Université Cheikh Anta Diop, 2001, 140 p. (Mémoire de Maîtrise)

Կատեգորիա:Սենեգալի քաղաքներ
Կատեգորիա:Սրբազան քաղաքներ
Էլմիրա Գևորգյան

**Էլմիրա Մուշեղի Գևորգյան** (), հայ բժիշկ, նյարդախտաբան։ Բժշկական գիտությունների դոկտոր (1973), պրոֆեսոր (1976)։ ՀՀ վաստակավոր բժիշկ (2012)։

## Կենսագրություն
1955 թվականին ավարտել է Երևանի բժշկական ինստիտուտը։ 1962 թվականին Մոսկվայում պաշտպանել է թեկնածուական ատենախոսություն՝ «Գլխուղեղի ուռուցքների կլինիկական սիմտոմատիկան և նեյրովիրաբուժական ախտորոշումը» թեմայով։ 1973-2000 թվականներին եղել է ՀԽՍՀ առողջապահության նախարարության գլխավոր նյարդախտաբանը, 1968 թվականից՝ ՀԽՍՀ նյարդախտաբանների ընկերության նախագահ, 1976-1996 թվականներին՝ Երևան բժշկական ինստիտուտի նյարդաբանության, նյարդավիրաբուժության և բժշկական գենետիկայի ամբիոնի վարիչ, 1996 թվականից՝ Գլխուղեղի հետազոտության միջազգային ընկերակցության հայկական բաժնի փոխնախագահ, Երևանի «Թիվ 2 բուժմիավորման» գլխավոր տնօրենի խորհրդատու։

1998 թվականից անդամակցել է Նյու Յորքի գիտական ակադեմիային, 1998 թվականից՝ Էկոլոգիայի և կենսագործունեության անվտանգության միջազգային ակադեմիայի անդամ, 2000 թվականից՝ ՌԴ բժշկատեխնիկական գիտական ակադեմիայի անդամ, 2001 թվականից՝ Հայաստանի վիրաբուժական գիտական ակադեմիայի անդամ։ Ամերիկյան կենսագրական ինստիտուտի կողմից (ԱՄՆ, Հյուսիսային Կարոլինա) Գևորգյանն ընտրվել է «2005 թվականի գիտության նշանակալի կին», Քեմբրիջի միջազգային կենսագրական կենտրոնը նույն թվականին նրան ճանաչել է առողջապահության բնագավառի առաջատար մասնագետ։

## Ստեղծագործություններ և ճանաչում
Աշխատանքները վերաբերում են գլխուղեղի ուռուցքային և անոթային ախտահարումների կլինիկական դրսևորումների հարցերին, պարբերական հիվանդության, ինչպես նաև էպիլեպսիայի ու վեգետատիվ անոթային նոպաների զարգացման մեջ գլխուղեղի խորանիստ գոյացությունների դերի բացահայտմանը։

Նյարդային համակարգի հիվանդությունների տեղագրական ախտորոշմանը վերաբերող ուսումնական 7 ձեռնարկի և 2 դասագրքերի, երկու մենագրությունների հեղինակ է։

## Պարգևներ
* Մխիթար Հերացու մեդալ (1998)
* ՀՀ վաստակավոր բժիշկ (2012)

## Մեջբերումներ Էլմիրա Գևորգյանից

## Ընտանիք
* Ամուսինը՝ Պավել Անանիկյան, վիրաբույժ
* Դուստրը՝ Անահիտ Գևորգյան, հոգեբույժ 
** Անահիտի դուստրը՝ Աննան, հոգեբույժ է
* Որդին՝ վիրաբույժ Պետրոս Անանիկյան
** Պետրոսի որդին՝ Պավել Անանիկյան կրտսերը, բժիշկ-իրավաբան

## Երկեր
* Նյարդախտաբանություն, ուսումնական ձեռնարկ, 1997։
* «Ճակատային բլթերի օջախային ախտահարումների ախտորոշման կատարելագործման ուղիները» (Ա. Ստեփանյանի հետ համատեղ) 
* «Պարբերական հիվանդության հոգենյարդաբանական տեսանկյունները» (Ա. Պ. Գևորգյանի հետ համատեղ) 
* Пути совершенствования диагностики очаговых поражений лобных долей, Е., 1994 (համահեղինակ). 
* Периодическая болезнь: Психоневрологические аспекты, Е., 2003.

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:ՀՀ վաստակավոր բժիշկներ
Կատեգորիա:Հայ բժշկուհիներ
Կատեգորիա:Հայ նյարդախտաբաններ
Կատեգորիա:Հայ պրոֆեսորներ
Կատեգորիա:Մխիթար Հերացու մեդալակիրներ
Բաիա Բլանկա

**Բաիա Բլանկա** (իսպ. *Bahía Blanca*, իսպաներենից թարգմանված նշանակում է *Սպիտակ Ծովախորշ*), Արգենտինայում գտնվող քաղաք, որը մտնում է Բուենոս Այրես պրովինցիայի կազմի մեջ։ Գտնվում է Ատլանտյան օվկիանոսի ափին։ Հիմնադրվել է 1828 թվականի ապրիլի 11ին արգենտինացի գնդապետ Ռամոն Էսոբոյի կողմից։ 2010 թվականի մարդահամարի տվյալներով քաղաքում ապրում են 291 հազար մարդ։ Քաղաքի մոտակայքում է գտնվում նաև Արգենտինական ռազմածովային գլխավոր բազան՝ Պուերտո Բելգրանոն։

## Տնտեսություն
Բաիա Բլանկան համարվում է մսագործության, ալյուրաարտադրություն և նաֆտահանության խոշոր կենտրոնը։ Քաղաքը նաև համարվում է որսորդության և ձկան առաջնային մշակման և ծովամթերքի կենտրոնը։

## Կլիմա

## Եղբայր քաղաքներ
thumb|250px|right|Բաիա Բլանկիի նավա-արդյունաբերական գոտի
*  Հիոս, Վրաստան
*  Աշդոդ, Իսրայել
*  Ռեուս, Իսպանիա
*  Ֆերմո, Իտալիա
*  Սիենֆուեգոս, Կուբա
*  Դալյան, Չինաստան
*  Պյուրա, Պերու
*  Ջեքսոնվիլ, ԱՄՆ
*  Տալկաուանո, Չիլի

## Ծանոթագրություններ

## Գրականություն
* 

## Արտաքին հղումներ
*  The Administration of the City

Կատեգորիա:1828 թվականին հիմնադրված բնակավայրեր
Մակի Սալլ

**Մակի Սալլ** (), սենեգալցի քաղաքական գործիչ, 2012 թվականի ապրիլից Սենեգալի նախագահ։ Աբդուլայ Վադի նախագահության տարիներին, Մակի Սալլը 2004 թվականից մինչև 2007 թվականի հունիսը եղել է Սենեգալի վարչապետ և 2007 թվականի հունիսից մինչև 2008 թվականի նոյեմբերը Սենեգալի Ազգային ասամբլեայի Սենեգալի ղեկավարն էր։ Այդ թվում երկու անգամ եղել է Ֆատիկ քաղաքի քաղաքապետը (2002-2008 թվականները և 2009 թվականի ապրիլը)։

## Կենսագրություն
Սալլը եղել է սենեգալցի դեմոկրատական կուսակցության վաղեմի անդամ (ՍԴԿ)։ Վադի հետ կոնֆլիկտից հետո՝ նա ազատվել է Ազգային հավաքի նախագահի պաշտոնից 2008 թվականի նոյեմբերին, որից հետո Մակի Սալլը հիմնել է իր սեփական կուսակցությունը և միավորվել ընդդիմության հետ։ 2012 թվականի նախագահական ընտրություններին գրավելով երկրորդ տեղը՝ նա ստացել է այլ ընդդիմության այլ թեկնածուների աջակցությունը և հաղթել Վադին՝ քվեարկության երկրորդ փուլում, որը տեղի է ունեցել 2012 թվականի մարտի 25-ին։

### Միջնորդություն՝ 2015 թվականի Բուրկինա-Ֆասոյի հեղաշրջման ժամանակ
2015 թվականի սեպտեմբերի 19-ին Մակի-Սալլը՝ նախագահ Բենին Յայ Բոնի հետ համատեղ, հանդիպում են ացկացրել գեղաշրջման լիդեր Ժիլբեր Դյենդրեի հետ։ Այս հանդիպման արդյունքներով՝ նա հայտարարել է, որ Բուրկինա Ֆասոն կվերականգնի անցումային փուլի կառավարության աշխատանքը՝ Միշել Կաֆենդոյի գլխավորությամբ։

## Ծանոթագրություններ

Կատեգորիա:Կառավարության ղեկավարներ
Կատեգորիա:Սենեգալի նախագահներ
Կատեգորիա:Սենեգալի քաղաքական գործիչներ
Կատեգորիա:Սենեգալցի ճարտարագետներ
Եֆիմ Վոլկով

**Եֆիմ Եֆիմովիչ Վոլկով** (, ), ռուս գեղանկարիչ-բնանկարիչ, Գեղարվեստական շրջիկ ցուցահանդեսների ընկերության անդամ (1879), Գեղարվեստի կայսերական ակադեմիայի իսկական անդամ (1895) և ակադեմիկոս (1899)։

## Կենսագրություն
left|thumb|298px|«Ուկրաինական բնանկար խրճիթով», (1910), ''մասնավոր հավաքածու''
Եֆիմ Վոլկովը ծնվել է 1844 թվականի  (ապրիլի 4-ին) Սանկտ Պետերբուրգում։ Կրթություն է ստացել Գեղարվեստի կայսերական ակադեմիայում, այնուհետև կատարելագործել է իր արվեստը բնօրինակից էտյուդներ նկարելով։ 1870 թվականին ցուցահանդեսին ներկայացրած «Տեսարան Պետերբուրգի ծայրամասերում» () նկարի համար ակադեմիայից ստացել է ոչ դասային (ազատ) նկարչի կոչում։ 1878 թվականին դարձել է Գեղարվեստական շրջիկ ցուցահանդեսների ընկերության անդամ և այդ ժամանակից ի վեր ամեն տարի մասնակցել է ընկերության կազմակերպած ցուցահանդեսներին՝ համարվելով Ռուսաստանի և մասնավորապես հյուսիսային Ռուսաստանի բնության լավագույն նկարիչներից մեկը։ 1884 թվականին մահացել է Վոլկովի դուստրը։ Այդ ծանր վշտից հետո միայն 1888 թվականին է նա կարողանում կնոջ հետ ճանապարհորդության մեկնել։ Նա լինում է Հունաստանում, Թուրքիայում, Եգիպտոսում ու Պաղեստինում, որտեղ ստեղծում է ծովանկարներ։ Ավելի ուշ նրանք ուղևորվում են Պովոլժիե։

1895 թվականին Եֆիմ Վոլկովը դարձել է Գեղարվեստի ակադեմիայի իսկական անդամ, իսկ չորս տարի անց ստացել է ակադեմիկոսի կոչում։ Արյունոտ կիրակիի դեպքերից հետո պերեդվիժնիկների գործունեությունն սկսում է հսկվել ոստիկանության կողմից, նրանց, ինչպես և Վոլկովի ստեղծագործությունների նկատմամբ հետաքրքրությունը մարում է։ Եֆիմ Վոլկովը մահացել է 1920 թվականի փետրվարի 17-ին Պետրոգրադում։

Եֆիմ Վոլկովի ամենահայտնի աշխատանքներից են՝ «Անտառում գարնանը» (, 1878), «Անտառի ճանապարհնն աշնանը» (, 1880), «Անտառ ճահճի վրա» (, 1881), «Լուսաբացին» (, 1882, Ֆ. Տերեշչենկոյի սեփականություն), «Խաղաղ օր» (, 1882, Սան Դոնատոյի իշխանի՝ Պ. Դեմիդովի սեփականություն), «Վաղ ձյուն» (, 1883), «Անտառային գետակ» (, 1885) և այլն։

Եֆիմ Վոլկովի ստեղծագործությունները պահվում են Տրետյակովյան պատկերասրահում («Ճահիճն աշնանը» (), «Վաղ ձյուն» (), «Աշուն» ()) և Ռուսական պետական թանգարանում («Գետի վրա», )։

## Պատկերասրահ

Ефим Волков Деревенский пейзаж.jpg|Գյուղական բնանկար, 1870
Volkov Efim. Fire.jpg|Կրակ
Ефим Волков Лесной пейзаж с водяной мельницей 1870-е.jpg|Անտառային բնանկար ջրաղացով, 1870-ական թվականներ
Волков Пейзаж 1880.jpg|Բնանկար, 1880
Volkov osen 1897.jpg|Աշուն, 1987
Ефим Волков В конце зимы.jpg|Ձմռան վերջին, 1890-ական թվականներ
Е. Волков. Теплый вечер.jpg|Տաք երեկո, 1913


## Ծանոթագրություններ

## Արտաքին հղումներ

* Биография на сайте «Арт-каталог»
* Волков Ефим Ефимович на портале «Воскресный день»

Կատեգորիա:19-րդ դարի ռուս նկարիչներ
Կատեգորիա:20-րդ դարի ռուս նկարիչներ
Կատեգորիա:Բնանկարիչներ
Կատեգորիա:Գեղարվեստի կայսերական ակադեմիայի ակադեմիկոսներ
Կատեգորիա:Պերեդվիժնիկներ
Կատեգորիա:Ռուս բնանկարիչներ
Կատեգորիա:Ռուս նկարիչներ
Պետրոս Անանիկյան

**Պետրոս Պավելի Անանիկյան** (), հայ բժիշկ, վիրաբույժ։ Բժշկական գիտությունների դոկտոր (1998), պրոֆեսոր։

## Կենսագրություն
1978 թվականին ավարտել է Երևանի բժշկական ինստիտուտը։ 1984 թվականից աշխատում է Երևանի պետական բժշկական համալսարանում։ 1996 թվականից՝ միաժամանակ Երևանի № 3 քաղաքական կլինիկական հիվանդանոցի ստամոքսաաղիքաբանական բաժանմունքի վիրաբուժական բաժնի վարիչ, գիտակլինիկական գծով փոխտնօրեն։

1997 թվականից Հայաստանի վիրաբուժական ԳԱ անդամ է, 2000 թվականից՝ Վիրաբույժների համաշխարհային ընկերակցության անդամ, 2001 թվականից՝ ՌԴ բժշկատեխնիկական ԳԱ անդամ։

Աշխատանքները վերաբերում են անոթային, ստամոքսաաղիքային, լյարդի, լեղապարկի, լեղածորանների հիվանդությունների վիրահատական բուժմանը։

## Մրցանակներ
* Ամերիկյան վիրաբույժների ակադեմիայի մրցանակ, 2000

## Ընտանիք
* Հայրը՝ Պավել Անանիկյան, 
* Մայրը Էլմիրա Գևորգյան, վիրաբույժ, ՀՀ գիտության վաստակավոր գործիչ
* Որդին՝ Պավել Անանիկյան կրտսեր, բժիշկ-իրավաբան

## Երկեր
* Ընդհանուր վիրաբուժություն, դասագիրք (ռուսերեն), 1997։
* Хирургические аспекты периодической болезни., Е., 1997 (соавтор).
* Клиника, диогностика, лечение бескаменного хронического холецистита, Е., 1998.
* Клиника, диогностика, лечение гастродуоденальных кровотечний язвенной этиологии, 2-е изд., перераб., Е., 1998 (соавтор).
* Атлас сравнительной характеристики собственных и общепринятых модификаций резекции желудка по Бильрот II, Е., 2001 (соавтор).

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ բժիշկներ
Կատեգորիա:Հայ պրոֆեսորներ
Կատեգորիա:Հայ վիրաբույժներ
Վաղարշյան փողոց (Երևան)

**Վաղարշյան փողոց**, փողոց Երևանի Արաբկիր վարչական շրջանում։ Անվանվել է ի պատիվ հայ դերասան, ռեժիսոր, դրամատուրգ, ԽՍՀՄ ժողովրդական արտիստ Վաղարշ Վաղարշյանի։

## Տվյալներ
Սկսվում է Սոսեի փողոցից և հասնում մինչև Դավթաշենի կամուրջ։

## Հատվող փողոցներ
* Սոսեի փողոց
* Աղբյուր Սերոբի փողոց
* Գուլակյան փողոց
* Վիկտոր Համբարձումյան փողոց
* Ավետ Ավետիսյան փողոց
* Սունդուկյան փողոց
* Հրաչյա Քոչարի փողոց
* Արծրունու փողոց
* Կոմիտասի պողոտա
* Արամ Խաչատրյան փողոց
* Այգեկցու փողոց
* Հովսեփ Էմինի փողոց

## Նշանակալի օբյեկտներ
* Ալեքսանդր Շիրվանզադեի անվան հ. 21 դպրոց
* Հայ-ֆրանսիական բիզնես ակումբ
* «Ակցեռն» անշարժ գույքի կորպորացիա
* «Մարան» գինետուն

## Պատկերասրահ

Շիրվանզադե.JPG|Ալեքսանդր Շիրվանզադեի կիսանդրի (Երևան)


## Աղբյուրներ
* Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
* 

Կատեգորիա:Երևանի փողոցներ
Կաուրո

**Կաուրո** (), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Տարավո Օրնանո կանտոնի կազմի մեջ։ Հանդիսանում է Այաչչո շրջանը։

Համայնքի INSEE կոդ՝ 2A085։

## Բնակչություն
Համայնքի բնակչությունը 2008 թվականին կազմում էր 1289 մարդ։

## Տնտեսություն
2007 թվականի տվյալներով 827 աշխատունակ տարիքի մարդկանցից (15-64 տարեկան) 588-ը տնտեսապես ակտիվ էին,239-ը անգործունակ (ակտիվության ցուցանիշը 71,1 %, 1999 թվականին եղել է՝ 68,2 %)։ 588 աշխատունակ բնակիչներից 537-ը աշխատում էին (286 տղամարդ և 251 կին), անաշխատանք էին 51-ը (20 տղամարդ և 31 կին)։ 239 անգործունակ մարդկանցից 80-ը աշակերտներ կամ ուսանողներ են, 60-ը թոշակառու, 99-ը անաշխատունակ էին այլ պատճառներով։

2008 թվականին կոմունայում հաշվվել են 511 հարկատու տնտեսություններ, որտեղ ապրել է 1289 մարդ։ Միջին եկամուտը մեկ մարդու հաշվով կազմել է 20 194 եվրո։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* Կաուրոյի վիճակագրության ազգային ինստիտուտ 
* 

Կատեգորիա:Ֆրանսիայի համայնքներ
Անժելիկա Քերբեր

**Անժելիկա Քերբեր** (, ), գերմանացի պրոֆեսիոնալ թենիսիստուհի։ Նախկինում համարվել է աշխարհի թիվ 1 թենիսիստուհին մենախաղերում (2016 թ. սեպտեմբերի 12-ին արձանագրված վարկանիշով, ընդ որում՝ եղել է այդ նվաճումը ձեռք բերած ամենատարեց մարզուհին)։ Դարձել է «Մեծ սաղավարտի» երեք մրցաշարերի հաղթող (Australian Open-2016, թենիսի ԱՄՆ-ի բաց առաջնություն — 2016, Ուիմբլդոնի մրցաշար — 2018), Ուիմբլդոն-2016-ի եզրափակիչ խաղի մասնակից, 2016 թվականի ամառային օլիմպիական խաղերի արծաթե մեդալակիր մենապայքարում, WTA-ի 13 մրցաշարերի հաղթող (մենախաղերում)...

## Ընդհանուր տեղեկություններ
Սկսել է թենիս խաղալ 3 տարեկանում։ Զուգահեռաբար զբաղվել է լողով, տեղական մրցումներում ցույց է տվել լավ արդյունքներ, բայց, ի վերջո, ընտրել է թենիսը։
[right|thumb|250x250px|Անժելիկան [ԱՄՆ թենիսի բաց առաջնություն|US Open-ի :2013 թվական]]

## [[Կանանց թենիսի ասոցիացիա|WTA]]-ի վարկանիշային ցանկում զբաղեցրած տեղը ըստ տարիների
* 2015 - 10
* 2014 - 10
* 2013 - 9
* **2012 - 5**
* 2011 - 32
* 2010 - 46
* 2009 - 106
* 2008 - 108
* 2007 - 84
* 2006 - 214
* 2005 - 261
* 2004 - 375
* 2003 - 433

## Պարգևներ, կոչումներ
* WTA-ի «Տարվա մարզուհի» (2016)
* Գերմանիայի «Տարվա մարզուհի» (2016, 2018)
* US Open Sportsmanship Award (2016)
* ITF-ի վարկածով աշխարհի չեմպիոնուհի (2016)
* Առաջադրվել է *Laureus World Sports Award for Sportswoman of the Year* մրցանակի (2016)
* Ներառվել է espnW's Impact25 ցանկում (2016)
* Ներառվել է *Europe's 30 under 30* by Forbes ցանկում (2017)
* Հռչակվել է աշխարհի ամենաբարձր վարձատրվող երկրորդ մարզուհի՝ ըստ Forbes-ի (2017)
* Առաջադրվել է WTA-ի «Տարվա մարզուհի» (2018)

## Ծանոթագրություններ





## Արտաքին հղումներ
* Պաշտոնական կայք (անգլ.)(польск.)
* Հարցազրույց  Անժելիկայի հետ 

Կատեգորիա:2016 թվականի Ամառային օլիմպիական խաղերի արծաթե մեդալակիրներ
Կատեգորիա:Բրեմենում ծնվածներ